Diari Oficial de la Generalitat Valenciana


Sumari del DOGV 9431, del 20-09-2022 (2022/8281)

RESOLUCIÓ de 15 d'agost de 2022, de la consellera d'Educació, Cultura i Esport, per la qual es disposa el funcionament de l'Institut d'Educació Secundària 12 d'Octubre, de Pilar de la Horadada.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9431

Data del DOGV
:   20-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8281


Data del document
:   15-08-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 15 d'agost de 2022, de la consellera d'Educació, Cultura i Esport, per la qual es disposa el funcionament de l'Institut d'Educació Secundària 12 d'Octubre, de Pilar de la Horadada. [2022/8281]  
El Decret 99/2022, de 29 de juliol, del Consell, pel qual es crea l'Institut d'Educació Secundària 12 d'Octubre, de Pilar de la Horadada, amb codi de centre 96429581, va autoritzar la conselleria competent en matèria d'educació per a dictar les disposicions necessàries per al seu compliment i desplegament.  
És procedent ordenar l'inici de les activitats del centre de nova creació, determinar els ensenyaments que s'imparteixen i adoptar les mesures necessàries perquè puga desenvolupar la seua activitat acadèmica.  
Fent ús de les competències que m'atorga l'article 28 de la Llei 5/1983, de 30 de desembre, del Consell, de conformitat amb la proposta del director general de Centres Docents, resolc:  
  
Primer  
1. Disposar l'inici de les activitats en l'Institut d'Educació Secundària 12 d'Octubre, de Pilar de la Horadada, amb codi de centre 89146928, amb efectes de l'inici del curs escolar 2022-2023.  
2. El centre impartirà els ensenyaments d'Educació Secundària Obligatòria; Batxillerat, modalitats de Ciències i Tecnologia i d'Humanitats i Ciències Socials; Formació Professional de Grau Bàsic, en Activitats domèstiques i neteja d'edificis, i Formació Professional de Grau Mitjà, en Atenció a persones en situació de dependència.  
  
3. El curs 2022-2023 impartirà els ensenyaments d'Educació Secundària Obligatòria i durant els cursos successius s'impartiran, progressivament, la resta dels ensenyaments previstos.  
4. El centre impartirà el Programa d'educació plurilingüe i intercultural, d'acord amb el que s'estableix en la Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià.  
5. Aquest centre s'adscriu, a aquest efecte de realitzar les proves d'accés a la Universitat, a la Universitat Miguel Hernández, d'Elx.  
  
Segon  
La Direcció Territorial d'Educació, Cultura i Esport d'Alacant és la competent per a nomenar l'equip directiu del centre, de conformitat amb el que s'estableix en el capítol IV del títol V de la Llei orgànica 2/2006, de 3 de maig, d'Educació i en l'article 18 del Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional.  
  
  
Tercer  
La Direcció General de Centres Docents és la competent per a determinar i gestionar els fons necessaris per a la posada de funcionament i manteniment del centre, dotant-lo amb l'equipament i material didàctic oportú, tenint en compte la proposta raonada de la Direcció Territorial d'Educació, Cultura i Esport d'Alacant.  
  
Quart  
El nombre màxim d'alumnat per aula, unitat o professorat es realitzarà d'acord amb el que s'estableix en la normativa bàsica i en el Decret 58/2021, de 30 d'abril, del Consell, sobre jornada lectiva del personal docent i número màxim d'alumnat per unitat en centres docents no universitaris.  
  
Cinqué  
El que s'estableix en aquesta resolució s'inscriurà en el Registre de Centres Docents de la Comunitat Valenciana.  
  
Sisé  
S'autoritza els diferents òrgans directius d'aquesta conselleria perquè, en l'àmbit de les seues respectives competències, adopten les mesures necessàries per a l'aplicació i desenvolupament del que es disposa en la present resolució.  
  
Seté  
Aquesta resolució es publicarà en el Diari Oficial de la Generalitat Valenciana i produirà efectes des de l'inici del curs escolar 2022-2023.  
  
  
Contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant la consellera d'Educació, Cultura i Esport en el termini d'un mes a comptar des de l'endemà de la seua publicació.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
  
Tot això conforme al que s'estableix en els articles 112 i següents de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa i sense perjudici que s'utilitze qualsevol altra via que es considere oportuna.  
  
  
València, 15 d'agost de 2022.- El secretari autonòmic d'Educació i Formació Professional (p. d. Resolució de 13 d'abril de 2022; DOGV núm. 9328, de 29 d'abril): Miguel Soler Gracia.